ΕΚΘΕΣΗ ΤΗΣ ΕΠΙΤΡΟΠΗΣ ΕΚΘΕΣΗ ΤΗΣ ΕΠΙΤΡΟΠΗΣ 25η ΕΤΗΣΙΑ ΕΚΘΕΣΗ ΔΡΑΣΤΗΡΙΟΤΗΤΩΝ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΓΙΑ ΤΗΝ ΑΣΦΑΛΕΙΑ, ΤΗΝ ΥΓΙΕΙΝΗ ΚΑΙ ΤΗΝ ΠΡΟΣΤΑΣΙΑ ΤΗΣ ΥΓΕΙΑΣ ΣΤΟ ΧΩΡΟ ΕΡΓΑΣΙΑΣ 2000

ΠΙΝΑΚΑΣ ΠΕΡΙΕΧΟΜΕΝΩΝ

ΣΥΝΟΨΗ

1. ΧΑΡΑΚΤΗΡΙΣΤΙΚΑ ΤΗΣ ΕΠΙΤΡΟΠΗΣ

1.1. Ίδρυση, αρμοδιότητες και εντολή

1.2. Δομή και λειτουργία

2. ΟΙ ΔΡΑΣΤΗΡΙΟΤΗΤΕΣ ΤΟ 2000

2.1. 24η έκθεση δραστηριοτήτων της ΣΕΑΥΥ

2.2. Εγκριθείσες γνώμες

2.2.1. Γνώμη της επιτροπής (έγγραφο 842/1/00) σχετικά με τα σχέδια εντολών τυποποίησης προς τα ευρωπαϊκά όργανα τυποποίησης που περιέχονται στα έγγραφα 62/99, 69/99, 71/99, 4/2000, 5/2000 et 3/2000

2.2.2. Γνώμη της επιτροπής την οποία αιτήθηκε η Επιτροπή, σχετικά με την επεξεργασία της νέας ημερήσιας διάταξης για την κοινωνική πολιτική

2.2.3. Γνώμη της επιτροπής (έγγραφο 1950/00) σχετικά με τα σχέδια εντολών τυποποίησης προς τα ευρωπαϊκά όργανα τυποποίησης που περιέχονται στα έγγραφα 16/2000, 18/2000, 72/99 αναθ.1, 19/2000 και 4/2000 αναθ.1

2.2.4. Γνώμη της επιτροπής (έγγραφο 3103/00) σχετικά με την αναδιάρθρωση των επιτροπών στον τομέα της ασφάλειας, της υγιεινής και της υγείας στο χώρο εργασίας

2.2.5. Γνώμη της επιτροπής, την οποία αιτήθηκε η Επιτροπή, σχετικά με την τροποποίηση της οδηγίας 92/58/ΕΟΚ «σήμανση»

2.2.6. Γνώμη της επιτροπής για το σχέδιο προγράμματος εργασιών του οργανισμού του Μπιλμπάο για το έτος 2001

2.3. Λειτουργικές διαδικασίες

2.3.1. Πρόγραμμα εργασίας για το 2001

3. ΔΡΑΣΤΗΡΙΟΤΗΤΕΣ ΤΩΝ ΟΜΑΔΩΝ/ΔΟΜΗ ΣΤΑ ΤΕΛΗ ΤΟΥ ΕΤΟΥΣ

3.1. Ομάδες εργασίας που λειτουργούσαν το 2000 και συνεχίζουν τις εργασίες τους το 2001

3.1.1. Προγραμματισμός

3.1.2. Τυποποίηση

3.1.3. Καθορισμός επιπέδων έκθεσης

3.1.4. Πολυεπιστημονικές υπηρεσίες προστασίας και πρόληψης / Ιατρική επίβλεψη των εργαζομένων

3.1.5. Πρόληψη της βίας στο χώρο εργασίας

3.1.6. Κατευθυντήριες γραμμές σχετικά με τις χημικές ουσίες

3.1.7. «Έκθεση σχετικά με τον ευρωπαϊκό οργανισμό για την ασφάλεια και την προστασία της υγείας στην εργασία»:

3.1.8. Μυοσκελετικές διαταραχές

3.2. Δημιουργία ομάδων εργασίας το 2000

3.2.1. Τηλεργασία (έγγραφο 0905/99)

3.2.2. Επαγγελματικές ασθένειες (έγγραφο 0858/00)

3.2.3. ATEX (έγγραφο 3453/00)

3.3. Διάλυση ομάδων εργασίας

3.3.1. Συστήματα διαχείρισης

3.3.2. Αμίαντος :

3.3.3. Αναδιάρθρωση των επιτροπών :

4. ΣΥΝΕΡΓΑΣΙΑ ΜΕ ΑΛΛΟΥΣ ΟΡΓΑΝΙΣΜΟΥΣ

4.1. Μόνιμο Όργανο

4.2. Επιτροπή ανώτερων επιθεωρητών εργασίας

4.3. Επιστημονική επιτροπή για τα όρια επαγγελματικής έκθεσης σε χημικούς παράγοντες

4.4. Κοινωνικοί εταίροι

4.5. Τεχνικό συνδικαλιστικό γραφείο

4.6. Διεθνές Γραφείο Εργασίας

4.7. Ευρωπαϊκό Ίδρυμα

4.8. Ευρωπαϊκός Οργανισμός του Μπιλμπάο

ΠΑΡΑΡΤΗΜΑ Α. :

ΠΑΡΑΡΤΗΜΑ Β :

ΠΑΡΑΡΤΗΜΑ Γ

ΠΑΡΑΡΤΗΜΑ Δ

ΣΥΝΟΨΗ

25ησ ΕΤΗΣΙΑΣ ΕΚΘΕΣΗΣ ΔΡΑΣΤΗΡΙΟΤΗΤΩΝ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΓΙΑ ΤΗΝ ΑΣΦΑΛΕΙΑ, ΤΗΝ ΥΓΙΕΙΝΗ ΚΑΙ ΤΗΝ ΠΡΟΣΤΑΣΙΑ ΤΗΣ ΥΓΕΙΑΣ ΣΤΟ ΧΩΡΟ ΕΡΓΑΣΙΑΣ 2000

Εκτιμώντας ότι πρέπει να προβλεφθεί ένας μόνιμος οργανισμός επιφορτισμένος να επικουρεί την Ευρωπαϊκή Επιτροπή στην προετοιμασία και την υλοποίηση δραστηριοτήτων στον τομέα της ασφάλειας, της υγιεινής και της προστασίας της υγείας στο χώρο εργασίας, καθώς και να διευκολύνει τη συνεργασία ανάμεσα στις εθνικές διοικητικές αρχές και τις οργανώσεις εργαζομένων και εργοδοτών, το Συμβούλιο των Ευρωπαϊκών Κοινοτήτων με την απόφασή του της 27ης Ιουνίου 1974 (74/325/ΕΟΚ) ίδρυσε μια συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας.

Η επιτροπή είναι ένα τριμερές όργανο που αποτελείται από τακτικά μέλη, συγκεκριμένα από δύο εκπροσώπους της κυβέρνησης για κάθε κράτος μέλος, δύο εκπροσώπους των συνδικαλιστικών οργανώσεων των εργαζομένων και δύο εκπροσώπους των οργανώσεων των εργοδοτών. Για κάθε ένα από τα τακτικά μέλη διορίζεται ένα αναπληρωματικό μέλος. Τα τακτικά και τα αναπληρωματικά μέλη διορίζονται από το Συμβούλιο που δημοσιεύει τον κατάλογό τους στην Επίσημη Εφημερίδα των Ευρωπαϊκών Κοινοτήτων για ενημέρωση. Η προεδρία της επιτροπής ασκείται από μέλος της Ευρωπαϊκής Επιτροπής ή, σε περίπτωση κωλύματος, από υπάλληλο της Ευρωπαϊκής Επιτροπής διοριζόμενο από αυτήν.

Η επιτροπή συντάσσει ετήσια έκθεση δραστηριοτήτων. Η Ευρωπαϊκή Επιτροπή διαβιβάζει την έκθεση αυτή στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα.

Το 2000, η επιτροπή συνεδρίασε δύο φορές στο Λουξεμβούργο. Σε κάθε συνεδρίαση η Ευρωπαϊκή Επιτροπή ενημέρωσε την επιτροπή για το σύνολο των φακέλων που αφορούν την υγεία, την ασφάλεια και την υγιεινή στο χώρο εργασίας.

Η δραστηριότητα της επιτροπής συνίσταται στην έγκριση της ετήσιας έκθεσης δραστηριοτήτων του 1999, στην έγκριση έξι γνωμών που παρουσιάζονται συνοπτικά στο σημείο 2.2 της παρούσας έκθεσης καθώς και στη μελέτη των θεμάτων που μπορούν να αποτελέσουν το πρόγραμμα εργασιών της για το 2001

1. ΧΑΡΑΚΤΗΡΙΣΤΙΚΑ ΤΗΣ ΕΠΙΤΡΟΠΗΣ

1.1. Ίδρυση, αρμοδιότητες και εντολή

Εκτιμώντας ότι πρέπει να προβλεφθεί ένας μόνιμος οργανισμός για να επικουρεί την Ευρωπαϊκή Επιτροπή στην προετοιμασία και την υλοποίηση δραστηριοτήτων στον τομέα της ασφάλειας, της υγιεινής και της προστασίας της υγείας στο χώρο εργασίας, καθώς και να διευκολύνει τη συνεργασία ανάμεσα στις εθνικές διοικητικές αρχές και τις οργανώσεις εργαζομένων και εργοδοτών, το Συμβούλιο των Ευρωπαϊκών Κοινοτήτων με την απόφασή του της 27ης Ιουνίου 1974 (74/325/ΕΟΚ) ίδρυσε μια συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας.

Η επιτροπή έχει συγκεκριμένα επιφορτισθεί με την ευθύνη (άρθρο 2, σημείο 2 της απόφασης):

α) να προβαίνει βάσει των πληροφοριών που τίθενται στη διάθεσή της σε ανταλλαγή απόψεων και εμπειριών για το θέμα των υφισταμένων ή σχεδιαζόμενων ρυθμίσεων.

β) να συμβάλλει στην επεξεργασία κοινής αντιμετώπισης των προβλημάτων που ανακύπτουν στους τομείς της ασφάλειας, της υγιεινής και της προστασίας της υγείας στο χώρο εργασίας, καθώς και στην επιλογή των κοινοτικών προτεραιοτήτων και των αναγκαίων για την πραγματοποίησή τους μέτρων.

γ) να εφιστά την προσοχή της Ευρωπαϊκής Επιτροπής στους τομείς στους οποίους καθίσταται αναγκαία, η απόκτηση νέων γνώσεων και η πραγματοποίηση κατάλληλων ενεργειών κατάρτισης και έρευνας.

δ) να καθορίζει στο πλαίσιο των προγραμμάτων κοινοτικής δράσης και σε συνεργασία με το μόνιμο όργανο για την ασφάλεια και την υγιεινή στα ανθρακωρυχεία:

- τα κριτήρια και τους στόχους της καταπολέμησης των κινδύνων εργατικών ατυχημάτων και των κινδύνων για την υγεία στην επιχείρηση.

- τις μεθόδους που θα επιτρέψουν στις επιχειρήσεις και στο προσωπικό τους να εκτιμήσουν και να βελτιώσουν το επίπεδο της προστασίας.

ε) να συμβάλλει στην ενημέρωση των εθνικών διοικήσεων και των συνδικαλιστικών οργανώσεων εργαζομένων και εργοδοτών σχετικά με τις κοινοτικές ενέργειες, με σκοπό να διευκολύνει τη συνεργασία τους και να ενθαρρύνει τις πρωτοβουλίες τους, οι οποίες αποβλέπουν στην ανταλλαγή των αποκτηθεισών εμπειριών και στον καθορισμό κωδίκων καλής πρακτικής.

1.2. Δομή και λειτουργία

Η επιτροπή είναι ένα τριμερές όργανο που αποτελείται από τακτικά μέλη, συγκεκριμένα από δύο εκπροσώπους της κυβέρνησης για κάθε κράτος μέλος, δύο εκπροσώπους των συνδικαλιστικών οργανώσεων των εργαζομένων και δύο εκπροσώπους των οργανώσεων των εργοδοτών. Για καθένα από τα τακτικά μέλη διορίζεται ένα αναπληρωματικό μέλος. Τα τακτικά και τα αναπληρωματικά μέλη διορίζονται από το Συμβούλιο που δημοσιεύει τον κατάλογό τους στην Επίσημη Εφημερίδα των Ευρωπαϊκών Κοινοτήτων για ενημέρωση.

Η προεδρία της επιτροπής ασκείται από μέλος της Ευρωπαϊκής Επιτροπής ή, σε περίπτωση κωλύματος, από υπάλληλο της Ευρωπαϊκής Επιτροπής διοριζόμενο από αυτήν.

Η επιτροπή μπορεί να συγκροτεί ομάδες εργασίας που προεδρεύονται από μέλος της επιτροπής. Οι ομάδες αυτές υποβάλλουν τα αποτελέσματα των εργασιών τους υπό μορφή εκθέσεων κατά τη διάρκεια συνεδρίασης της επιτροπής.

Η επιτροπή συντάσσει ετήσια έκθεση δραστηριοτήτων. Η Ευρωπαϊκή Επιτροπή διαβιβάζει την έκθεση αυτή στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα.

Οι γνώμες της επιτροπής λαμβάνονται με απόλυτη πλειοψηφία των έγκυρων ψήφων. Η επιτροπή αποφαίνεται έγκυρα όταν είναι παρόντα τα δύο τρίτα των μελών της.

Η επιτροπή συνέταξε τον εσωτερικό κανονισμό της, ο οποίος τέθηκε σε ισχύ ύστερα από έγκριση του Συμβουλίου και ύστερα από γνωμοδότηση της Ευρωπαϊκής Επιτροπής στις 30 Απριλίου 1976.

Οι εκπρόσωποι των κυβερνήσεων, των συνδικαλιστικών οργανώσεων εργαζομένων και εργοδοτών έχουν χωριστεί σε τρεις ξεχωριστές ομάδες συμφερόντων, καθεμία από τις οποίες ορίζει έναν εκπρόσωπο. Κάθε εκπρόσωπος συμμετέχει στις συνεδριάσεις της ομάδας συμφερόντων που τον έχει εκλέξει καθώς και στις συνεδριάσεις της επιτροπής, όπου παρουσιάζει τις θέσεις της ομάδας του.

Η σύνδεση μεταξύ των μελών της ομάδας συμφερόντων των εκπροσώπων των κυβερνήσεων εξασφαλίζεται από ένα μέλος της επιτροπής που εκπροσωπεί την κυβέρνηση της οποίας η χώρα έχει την προεδρία του Συμβουλίου. Η σύνδεση μεταξύ των μελών της επιτροπής που εκπροσωπεί τους εργοδότες εξασφαλίζεται από την Ένωση Συνομοσπονδιών Βιομηχανίας και Εργοδοτών της Ευρώπης (UNIΕΚ), η Ευρωπαϊκή Συνομοσπονδία Συνδικαλιστικών Οργανώσεων (ΕΚS), συνδικαλιστική οργάνωση εργαζομένων σε κοινοτικό επίπεδο, επιφορτισμένη με το συντονισμό των θέσεων των συνδικαλιστικών εκπροσώπων

Οι υπηρεσίες της Ευρωπαϊκής Επιτροπής καλύπτουν τις ανάγκες της γραμματείας της επιτροπής και των ομάδων εργασίας. Η γραμματεία υπάγεται στην αρμοδιότητα της Γενικής Διεύθυνσης EMPL (μονάδα D/5).

2. ΟΙ ΔΡΑΣΤΗΡΙΟΤΗΤΕΣ ΤΟ 2000

Στις 18 Δεκεμβρίου 2000 το Συμβούλιο, ύστερα από πρόταση των κρατών μελών, προέβη στο διορισμό των μόνιμων και των αναπληρωματικών μελών της επιτροπής για την περίοδο από 18 Δεκεμβρίου 2000 έως 17 Δεκεμβρίου 2003, αφού έληξε η περίοδος ισχύος των προηγούμενων εντολών (7 Ιουλίου 1997 - 6 Ιουλίου 2000). Οι δύο κατάλογοι που περιέχουν τα μέλη για το έτος 2000 περιέχονται στο παράρτημα B.

Το 2000, η επιτροπή συνεδρίασε δύο φορές στο Λουξεμβούργο τον Μάιο και τον Δεκέμβριο. Σε κάθε συνεδρίαση η Ευρωπαϊκή Επιτροπή ενημέρωσε την επιτροπή για το σύνολο των φακέλων που αφορούν την υγεία, την ασφάλεια και την υγιεινή στο χώρο εργασίας.

Την προηγουμένη των συνεδριάσεων της επιτροπής πραγματοποιήθηκε συνεδρίαση των μελών της που εκπροσωπούν τις κυβερνήσεις, τους εργοδότες και τους εργαζομένους, όπως αυτοί χωρίζονται στις τρεις ομάδες συμφερόντων. Οι ομάδες συμφερόντων πραγματοποίησαν κατά τη διάρκεια του έτους δύο συμπληρωματικές συνεδριάσεις.

Οι εργασίες της επιτροπής κατά το 2000 προχώρησαν σύμφωνα με το ρυθμό προόδου των εργασιών της Ευρωπαϊκής Επιτροπής, όπως αυτές καθορίζονται στο κοινοτικό πρόγραμμα 1996-2000.

Οι εργασίες και οι προτεραιότητες προτάθηκαν στην επιτροπή από την ομάδα εργασίας «Προγραμματισμός», η οποία συνεδρίασε τρεις φορές.

Για τις εργασίες των εννέα ομάδων εργασίας που συγκροτήθηκαν με εντολή να μελετήσουν εξειδικευμένους τομείς, σχετικά με τους οποίους η επιτροπή επιθυμεί να εκφέρει γνώμη, απαιτήθηκαν δεκαπέντε συνεδριάσεις.

Η επιτροπή αποφάσισε τη διάλυση τριών ομάδων που ολοκλήρωσαν τις εργασίες τους.

- Σύστημα διαχείρισης

- αμίαντος :

- αναδιάρθρωση των επιτροπών :

Η επιτροπή δημιούργησε τρεις ομάδες και ενέκρινε την εντολή τους :

- Τηλεργασία (έγγραφο 0905/99)

- Επαγγελματικές ασθένειες (έγγραφο 0858/00)

- ATEX (έγγραφο 3453/00).

Εξάλλου, η επιτροπή αναθεώρησε την εντολή της ομάδας «τυποποίηση» (έγγραφο 1175/00).

Το σημείο 3 της παρούσας έκθεσης περιλαμβάνει σύνοψη των εργασιών των ομάδων.

Η δραστηριότητα της επιτροπής συνίσταται στην έγκριση της ετήσιας έκθεσης δραστηριοτήτων του 1999, στην έγκριση έξι γνωμών που παρουσιάζονται στο σημείο 2.2 της παρούσας έκθεσης καθώς και στη μελέτη των θεμάτων που μπορούν να αποτελέσουν το πρόγραμμα εργασιών της για το 2001.

2.1. 24η έκθεση δραστηριοτήτων της ΣΕΑΥΥ

έγγραφο 0135/1/00

Η επιτροπή ενέκρινε την 24η έκθεσή της σχετικά με τις δραστηριότητές της το 1999 κατά την 60η συνεδρίασή της στις 18 Μαΐου 2000.

2.2. Εγκριθείσες γνώμες

2.2.1. Γνώμη της επιτροπής (έγγραφο 842/1/00) σχετικά με τα σχέδια εντολών τυποποίησης προς τα ευρωπαϊκά όργανα τυποποίησης που περιέχονται στα έγγραφα 62/99, 69/99, 71/99, 4/2000, 5/2000 et 3/2000

- 62/99 - Σχέδιο εντολής στην EKN/EKNELEC/ETSI σχετικά με την ασφάλεια των καταναλωτών και των παιδιών

Η εντολή γίνεται δεκτή από τη επιτροπή με την εξής επιφύλαξη: το πεδίο εφαρμογής της εντολής είναι πολύ ευρύ (εναρμονισμένος/μη εναρμονισμένος τομέας).

- 69/99 - Σχέδιο εντολής στην EKN/EKNELEC/ETSI σχετικά με τους οικιακούς φούρνους που λειτουργούν με φυσικό αέριο

Η εντολή γίνεται δεκτή. Ωστόσο πρέπει να διευκρινιστεί ότι ο όρος «οικιακός» δεν εξαιρεί τη χρήση τέτοιων συσκευών σε άλλα περιβάλλοντα, π.χ καντίνες επιχειρήσεων ή δημόσιες καντίνες.

- 71/99 - Σχέδιο εντολής προς τις ΕΚN, ΕΚNELEC και ETSI στον τομέα της ηλεκτρομαγνητικής συμβατότητας

Όσον αφορά το σημείο II.B.5 της εντολής, η επιτροπή εφιστά την προσοχή στο γεγονός ότι οι εργαζόμενοι πρέπει να αντιμετωπίσουν το ζήτημα της επισήμανσης και ότι η επισήμανση που θεσπίστηκε βάσει της υφιστάμενης εντολής δεν πρέπει να είναι διαφορετική από την επισήμανση που εφαρμόζεται στο χώρο εργασίας.

Η Ευρωπαϊκή Επιτροπή πρέπει να συμπεριλάβει στην εντολή μια προειδοποίηση ότι πρέπει να ληφθούν υπόψη όχι μόνον οι ανάγκες των ασθενών αλλά και οι ανάγκες του προσωπικού που εργάζεται σε εγκαταστάσεις του τομέα της υγείας, όσον αφορά την υγεία και την ασφάλεια.

- Έγγρ. 4/2000 - Σχέδιο εντολής προς τη ΕΚN-ΕΚNELEC-ETSI στον τομέα της ηλεκτροτεχνικής, της τεχνολογίας των πληροφοριών και των τηλεπικοινωνιών

Η συμβουλευτική επιτροπή ζητά από την Επιτροπή να αναστείλει την εντολή ώστε να μπορέσει να εξετάσει μια γνώμη το Σεπτέμβριο του 2000, δεδομένης επίσης της αναστολής του εγγράφου από την επιτροπή «πρότυπα και τεχνικοί κανονισμοί».

- Έγγρ. 5/2000 - Σχέδιο εντολής στην EKN/EKNELEC/ETSI στον τομέα των εγκαταστάσεων με συρματόσχοινα για τη μεταφορά κοινού

Όσον αφορά το σημείο 2.2 του σχεδίου εντολής και τον EKN TC 242 N 333 του Οκτωβρίου 1999, η ομάδα AH συνιστά στη συμβουλευτική επιτροπή οι απαιτήσεις που διατυπώνονται από μια ομάδα ad hoc σχετικά με την προστασία στην εργασία που προορίζονται για τυποποίηση, να υποβάλλονται στην ομάδα AH και στη συμβουλευτική επιτροπή για ενδεχόμενα σχόλια (σημείο 2.1 του εγγράφου EKN TC 242 N 333 του Οκτωβρίου 1999).

Εξάλλου, πρέπει να συνεκτιμηθούν οι ανάγκες που συνδέονται με τις παρεμβάσεις σε περίπτωση επείγοντος περιστατικού και με τους κινδύνους που συνδέονται με εργασίες συντήρησης ή άμεσης επιδιόρθωσης, καθώς και με απαραίτητους ελέγχους μη καταστροφικών δοκιμών του υλικού/εξοπλισμού (π.χ. συρματόσχοινα, τριβείς, etc.).

- Έγγρ. 3/2000 - Σχέδιο εντολής στην EKN/EKNELEC/ETSI όσον αφορά τον τομέα οχημάτων επαγγελματικής χρήσης

Η εντολή γίνεται δεκτή με τις ακόλουθες παρατηρήσεις: το σχέδιο προτύπου είναι επείγον και το πρότυπο πρέπει συνεκτιμήσει το ότι η ασφάλεια και η προστασία της υγείας λαμβάνονται κατάλληλα υπόψη.

Η επιτροπή ενέκρινε ομόφωνα το σχέδιο γνώμης στις 18 Μαΐου 1999.

2.2.2. Γνώμη της επιτροπής την οποία αιτήθηκε η Επιτροπή, σχετικά με την επεξεργασία της νέας ημερήσιας διάταξης για την κοινωνική πολιτική

Έγγραφο εργασίας 631/00

Εν όψει της παρουσίασης, το τελευταίο τρίμηνο του 2000, μιας νέας ανακοίνωσης σχετικά με τις μελλοντικές ενέργειες της Επιτροπής σε θέματα απασχόλησης και κοινωνικής πολιτικής, ξεκίνησε συζήτηση σε όλες τις ενδιαφερόμενες επιτροπές καθώς και σε υφιστάμενα φόρουμ ώστε να συγκεντρωθούν οι γνώμες των κυριότερων φορέων της κοινωνικής πολιτικής σε κοινοτικό επίπεδο όσον αφορά: 1) την ανάλυση των κύριων πτυχών των σημερινών αλλαγών, 2) τον προβληματισμό σχετικά με την τελειοποίηση μεθόδων και εργαλείων που θα επιτρέψουν την πραγματοποίηση της νέας οικονομικής και κοινωνικής ατζέντας και 3) την υποβολή προτάσεων σχετικά με συγκεκριμένες ενέργειες προς εκτέλεση και χρηματοδότηση σε ευρωπαϊκό επίπεδο, βραχυπρόθεσμα και μεσοπρόθεσμα.

Στο πλαίσιο αυτό, η συμβουλευτική επιτροπή εξέφρασε τη γνώμη της - κατά τη διάρκεια της 60ης ολομέλειας της 18ης Μαΐου 2000 - σχετικά με ένα έγγραφο που οι υπηρεσίες της Επιτροπής της είχαν υποβάλει ως βάση προβληματισμού: «Κατάρτιση της νέας ατζέντας για την κοινωνική πολιτική» (έγγραφο 631/00).

Εκφράζοντας τη λύπη της για το γεγονός ότι το θέμα που αφορά την υγεία και την ασφάλεια στο χώρο εργασίας δεν εμφανίζεται με συγκεκριμένο τρόπο στο υποβαλλόμενο έγγραφο, η επιτροπή συνιστά να καταρτιστεί ξεχωριστά ένα πρόγραμμα υγείας και ασφάλειας το ίδιο ακριβές, συνεκτικό και ουσιώδες και αυτό, είτε εντός είτε εκτός του πλαισίου της ατζέντας κοινωνικής πολιτικής.

2.2.3. Γνώμη της επιτροπής (έγγραφο 1950/00) σχετικά με τα σχέδια εντολών τυποποίησης προς τα ευρωπαϊκά όργανα τυποποίησης που περιέχονται στα έγγραφα 16/2000, 18/2000, 72/99 αναθ.1, 19/2000 και 4/2000 αναθ.1

- Έγγρ. 16/2000 και 18/2000 - Σχέδια εντολής στην EKN στο πλαίσιο της οδηγίας 98/37/ΕΚ σχετικά με τις μηχανές, εν όψει της αναθεώρησης των προτύπων EN ISO 11681-2 «ασφάλεια των αλυσοπριόνων για το κλάδεμα των δέντρων» και EN 703 «ασφάλεια των εκφορτωτών σιρού»

Η επιτροπή συμφώνησε, στο επίπεδο της ομάδας εργασίας «τυποποίηση», να εξετάσει από κοινού τις δύο εντολές δεδομένου ότι προκύπτουν η καθεμιά από μια ρήτρα διαφύλαξης που στηρίζεται στο άρθρο 6 της οδηγίας 98/37/ΕΚ.

Η επιτροπή εγκρίνει τα σχέδια εντολής για την κατασκευή μηχανών. Προτείνει ωστόσο στην Επιτροπή να αποδώσει μεγάλη σημασία στον αντίκτυπο που μπορεί να έχει η σύλληψη των μηχανών αυτών στους όρους χρησιμοποίησής τους, εάν οι όροι προσδιορίζουν λεπτομερείς συνθήκες χρησιμοποίησης. όσον αφορά, π.χ., θέματα κατάρτισης, ενδέχεται να αντίκεινται στις νόμιμες εθνικές απαιτήσεις.

- 72/99 - Σχέδιο εντολής προς τις ΕΚN, ΕΚNELEC και ETSI στον τομέα της ηλεκτρομαγνητικής συμβατότητας

Η επιτροπή εγκρίνει το σχέδιο εντολής. Συνιστά να προστεθεί μια φράση η οποία να αναφέρει ότι πρέπει να δοθεί μεγάλη προσοχή στο σημερινό αντίκτυπο για την υγεία και την ασφάλεια των εργαζομένων στο χώρο εργασίας για όλες τις εντολές που αφορούν θέματα σχετικά με το περιβάλλον.

- 19/2000 - Σχέδιο εντολής στην EKN/EKNELEC/ETSI σχετικά με την αντοχή στη φωτιά των νυκτερινών ενδυμάτων

Η επιτροπή εκτιμά ότι η εντολή αυτή καλύπτει αποκλειστικά τον τομέα των νυκτερινών ενδυμάτων για το κοινό γενικότερα και ότι συνεπώς δεν εμπίπτει στην εντολή της.

- 4/2000 - Σχέδιο εντολής προς τη ΕΚN-ΕΚNELEC-ETSI στον τομέα της ηλεκτροτεχνικής, της τεχνολογίας των πληροφοριών και των τηλεπικοινωνιών

Όσον αφορά την εντολή σχετικά με την ασφάλεια των ηλεκτρομαγνητικών πεδίων που προκαλούνται από ορισμένες συσκευές, η επιτροπή εκτιμά ότι πρέπει να γίνει σαφής διάκριση μεταξύ της επαγγελματικής έκθεσης και της έκθεσης του κοινού.

Η επιτροπή ζητά, όσον αφορά τις επαγγελματικές εκθέσεις, να συνεκτιμηθούν τα όρια που ορίζονται στη σύσταση του Συμβουλίου σχετικά με τις τιμές έκθεσης στα ηλεκτρομαγνητικά πεδία.

Η επιτροπή ενέκρινε ομόφωνα το σχέδιο γνώμης στις 19 Δεκεμβρίου 2000.

2.2.4. Γνώμη της επιτροπής (έγγραφο 3103/00) σχετικά με την αναδιάρθρωση των επιτροπών στον τομέα της ασφάλειας, της υγιεινής και της υγείας στο χώρο εργασίας

Στην ανακοίνωσή της σχετικά με ένα κοινοτικό πρόγραμμα στον τομέα της ασφάλειας, της υγιεινής και της υγείας στο χώρο εργασίας (1996-2000) [1], η Επιτροπή ανάφερε ότι έχει φτάσει η στιγμή της επανεξέτασης του μεγέθους των διαρθρώσεων και του τρόπου λειτουργίας των επιτροπών με στόχο την καλύτερη χρησιμοποίηση των διαθέσιμων πηγών, την πιο αποτελεσματική συμβολή στην πολιτική της ΕΕ σε θέματα υγείας και ασφάλειας και στην προετοιμασία του εδάφους για ενδεχόμενα νέα κράτη μέλη.

[1] COM(95) 282 τελικό

Επεκτείνοντας την ιδέα αυτή, η Επιτροπή προτίθεται να προτείνει την τροποποίηση των αποφάσεων που αφορούν τη δημιουργία επιτροπών με στόχο την αναδιάρθρωσή τους, τη μείωση του αριθμού των μελών τους και τον εξοπλισμό τους με ενιαία γραμματεία. Αυτό θα επέτρεπε την πιο αποτελεσματική χρησιμοποίηση των χρηματοδοτικών πηγών της Κοινότητας.

Η συμβουλευτική επιτροπή αποφάσισε, στις 6 Μαΐου 1999, τη δημιουργία της ομάδας εργασίας «αναδιάρθρωση των επιτροπών», επιφορτισμένη με την προετοιμασία γνώμης σχετικά με τις προβλεπόμενες αναδιαρθρώσεις των επιτροπών που δημιουργήθηκαν για την ενίσχυση της Επιτροπής στις ενέργειές της όσον αφορά την προώθηση της υγείας και της ασφάλειας στο χώρο εργασίας. Η επιτροπή ανάθεσε το καθήκον αυτό στην ομάδα της «προγραμματισμός», που διευρύνθηκε με παρατηρητές-εκπροσώπους του μόνιμου οργάνου.

Η ομάδα συναντήθηκε τέσσερις φορές, στις 15 Μαρτίου, στις 28 Ιουνίου, στις 8 Σεπτεμβρίου και στις 26 Οκτωβρίου 2000 και εργάστηκε πάνω στο έγγραφο 1246/00 της Επιτροπής με στόχο τον καθορισμό των εναλλακτικών λύσεων που θεωρούσε κατάλληλες.

Ύστερα από τη συνάντησή της της 26ης Οκτωβρίου 2000, η ομάδα εξέδωσε σχέδιο γνώμης (έγγραφο 3103/00) που υποβλήθηκε στη συμβουλευτική επιτροπή κατά την 61η ολομέλεια της 19ης Δεκεμβρίου 2000 που εγκρίθηκε παράλληλα με μια κοινή δήλωση των κοινωνικών εταίρων (έγγραφο 3102/00) και με προτάσεις για τροποποιήσεις της ομάδας των κυβερνητικών εκπροσώπων (έγγραφο 3454/00). Τα δύο έγγραφα επισυνάπτονται ως παραρτήματα στο κείμενο της γνώμης.

Με τη γνώμη της η επιτροπή επιθυμεί να παράσχει στην Επιτροπή ένα γενικό πολιτικό πλαίσιο στο οποίο κρίνει ότι πρέπει να ενταχθεί η διαδικασία εκσυγχρονισμού. Ως προς αυτό, η επιτροπή κρίνει ότι η Επιτροπή πρέπει να επισημοποιήσει τη διαδικασία αυτή και να εγκρίνει μια πρόταση απόφασης για υποβολή στο Συμβούλιο των υπουργών που δημιούργησε την επιτροπή το 1974.

Απορρίπτοντας, καταρχήν, κάθε ενδεχόμενο συγχώνευσης των διαφόρων επιτροπών που παρεμβαίνουν σήμερα στον τομέα της ασφάλειας και της υγείας στην εργασία (δηλαδή της συμβουλευτικής επιτροπής, της επιτροπής των ανώτερων επιθεωρητών εργασίας, της επιστημονικής επιτροπής για τις οριακές τιμές και του μονίμου οργάνου) λόγω της διαφορετικής σύνθεσης, των αποστολών και των αρμοδιοτήτων τους, η γνώμη επικεντρώνεται στις βελτιώσεις που πρέπει να γίνουν στην ΣΕΑΥΥ, με στόχο τον εκσυγχρονισμό της λειτουργίας του και τη μεγαλύτερη αποτελεσματικότητά του, καθώς και στην αναζήτηση μιας εναρμονισμένης άρθρωσης και της καλύτερης δυνατής συνέργιας μεταξύ της απαραίτητης τριμερούς σύγκλισης στον τομέα της ασφάλειας και της υγείας στην εργασία και στη διαβούλευση με τους κοινωνικούς εταίρους, που η Επιτροπή καλείται να πραγματοποιήσει στον τομέα της κοινωνικής πολιτικής, βάσει του άρθρου 138 της ενοποιημένης συνθήκης.

Όσον αφορά τους στόχους και τις αποστολές της επιτροπής, η ύπαρξη μιας γενικής τριμερούς ομάδας σύγκλισης σε επίπεδο Ευρωπαϊκής Ένωσης, η οποία θα επιτρέπει τη διεξαγωγή ενός δημόσιου διαλόγου, διαφανούς και ο οποίος θα συγκεντρώνει όλους τους ενδιαφερόμενους φορείς, σχετικά με τον καθορισμό των Κυρίαρχων κατευθύνσεων της κοινοτικής πολιτικής επί του θέματος, άπτεται της ίδιας της φύσης της ασφάλειας και της προστασίας της υγείας στην εργασία. Η επιτροπή, που είναι σε θέση να παράσχει στις υπηρεσίες της Επιτροπής εμπειρογνωμοσύνη τόσο σε τεχνικό όσο και σε πολιτικό επίπεδο, τόσον όσον αφορά ειδικές πρωτοβουλίες, όσο και αναφορικά με την εκτίμηση του αντικτύπου και της αποτελεσματικότητας της εφαρμογής τους στα κράτη μέλη, κρίνει ότι πρέπει να παρουσιαστεί ως φόρουμ συντονισμού στον τομέα της, στην υπηρεσία του συνόλου της Επιτροπής. Για το λόγο αυτό, η επιτροπή καλεί τις υπηρεσίες της Επιτροπής να ενισχύσουν το συντονισμό μεταξύ των διαφόρων γενικών διευθύνσεων ώστε να γίνουν γνωστές όλες οι πρωτοβουλίες που, άμεσα ή έμμεσα, έχουν αντίκτυπο στην ασφάλεια και στην υγεία στο χώρο εργασίας. Καλεί επίσης τις υπηρεσίες της Επιτροπής να ενισχύσουν και να επισημοποιήσουν τους μηχανισμούς συνεργασίας μεταξύ των διαφόρων οργάνων που παρεμβαίνουν στον τομέα της ασφάλειας και της υγείας στο χώρο εργασίας, ιδίως με την επιτροπή των ανώτατων αρμοδίων επιθεώρησης εργασίας, την επιστημονική επιτροπή οριακών τιμών καθώς και με τις αρμόδιες κοινοτικές αρχές, μεριμνώντας λεπτομερώς για την τήρηση της ανεξαρτησίας και της αυτονομίας τους. Η επιτροπή είναι εξάλλου ικανοποιημένη για τους σημερινούς μηχανισμούς συντονισμού με το μόνιμο όργανο. Οι μηχανισμοί αυτοί αναμένεται να επισημοποιηθούν με συμφωνία μεταξύ των διαφόρων επιτροπών.

Όσον αφορά τη διάρθρωση της επιτροπής, είναι απαραίτητο να επισημοποιηθεί, να ενισχυθεί και να αναδειχθεί η οργάνωση σε ομάδες ενδιαφέροντος (εργαζόμενοι, εργοδότες, κυβερνήσεις), κυρίως με την προοπτική της αναπόφευκτης μείωσης του αριθμού των τακτικών μελών της ΣΕΑΥΥ εν όψει της διεύρυνσης της Ένωσης. Για το λόγο αυτό η επιτροπή υπογραμμίζει τη σημασία του συντονισμού των εργασιών των ομάδων ενδιαφέροντος από την ευρωπαϊκή συνομοσπονδία συνδικάτων (CES) και από τη UNICE, για τις ομάδες των εργαζομένων και των εργοδοτών αντίστοιχα και επιθυμεί η ομάδα «κυβερνήσεις» να οργανωθεί προς την κατεύθυνση αυτή αναθέτοντας το καθήκον αυτό στον εκπρόσωπο του κράτους μέλους στο οποίο έχει ανατεθεί η προεδρία της Ένωσης. Η επιτροπή καλεί την Ευρωπαϊκή Επιτροπή να επισημοποιήσει αυτούς τους ρόλους συντονισμού στην πρότασή της στο Συμβούλιο. Η επιτροπή επιθυμεί επίσης, όσον αφορά την οργάνωση των εργασιών, η ομάδα προγραμματισμού να αντικατασταθεί από ένα προεδρείο (bureau), εκτελεστικό όργανο της ολομέλειας, το οποίο θα απαρτίζεται από τον εκπρόσωπο, τους συντονιστές και ένα πρόσωπο που θα ορίζεται από κάθε ομάδα ενδιαφέροντος, καθώς και από εκπροσώπους των υπηρεσιών της Επιτροπής. Το προεδρείο αυτό θα έχει ως κύρια αποστολή τη διοργάνωση των εργασιών της επιτροπής και τη διαχείριση των πόρων της. Μπορεί εξάλλου να της ανατεθούν, κατά περίπτωση, ορισμένα πρόσθετα καθήκοντα ή αποφάσεις από την ολομέλεια. Η επιτροπή κρίνει ότι οι ομάδες εργασίας πρέπει να αποτελούνται από πέντε εμπειρογνώμονες ανά ομάδα ενδιαφέροντος και να επικουρούνται από τους αρμόδιους υπαλλήλους των φακέλων που εξετάζουν. Σε ορισμένες ειδικές περιπτώσεις, μπορεί να φανεί χρήσιμο να παραχωρηθεί στην ολομέλεια η δυνατότητα δημιουργίας διευρυμένων ομάδων εργασίας, ο αριθμός μελών των οποίων μπορεί να φτάσει έως έναν εκπρόσωπο από καθεμιά από τις ομάδες ενδιαφέροντος ανά κράτος μέλος. Σε κάθε περίπτωση, η επιτροπή κρίνει ότι οι εντολές των ομάδων πρέπει να μπορούν να προβλέπουν κατά τρόπο σαφή και ακριβή να καθήκοντα που πρέπει να εκτελεστούν και, ενδεχομένως, τη διάρκεια της εντολής.

Όσον αφορά τη λειτουργία της επιτροπής, και για την αύξηση της αποτελεσματικότητάς της, θα πρέπει να εξεταστεί η δυνατότητα έγκρισης ορισμένων αποφάσεων ή γνωμών μέσω γραπτής διαδικασίας τηρώντας την αρχή της διαφάνειας και του δημόσιου διαλόγου και αντιλόγου. Η λειτουργία μιας τέτοιας διαδικασίας μπορεί να τοποθετηθεί υπό τον έλεγχο του προεδρείου, των συντονιστών - ή των εκπροσώπων - των ομάδων ενδιαφέροντος που είναι αρμόδιοι για τη συγκέντρωση και αναμετάδοση των απαντήσεων ή των γνωμών των μελών των αντίστοιχων ομάδων. Η επιτροπή κρίνει τέλος ότι τα μέσα που τίθενται στη διάθεση των υπηρεσιών της Επιτροπής δεν ήταν πάντοτε στο ύψος των γενικών πολιτικών φιλοδοξιών της Επιτροπής σε θέματα ασφάλειας και προστασίας της υγείας στην εργασία. Υπό την έννοια αυτή καλεί την Επιτροπή να διαθέσει τους απαραίτητους ανθρώπινους και υλικούς πόρους σε ώστε να της επιτρέψει να καλύψει πιο αποτελεσματικά το ρόλο της. Επιμένει κυρίως στην εκπόνηση εγγράφων εργασίας ποιότητας σε εύθετο χρόνο, ώστε να απλοποιηθεί η προετοιμασία γνωμών, διευκολύνοντας την πρόοδο των εργασιών των ομάδων εργασίας και μειώνοντας τον αριθμό των συναντήσεών τους.

2.2.5. Γνώμη της επιτροπής, την οποία αιτήθηκε η Επιτροπή, σχετικά με την τροποποίηση της οδηγίας 92/58/ΕΟΚ «σήμανση»

Έγγραφο εργασίας 3435/00

Μια μελέτη της AFNOR που πραγματοποιήθηκε στη Γαλλία κατέδειξε σειρά προβλημάτων σχετικά με την κατανόηση της σήμανσης ασφάλειας στο χώρο εργασίας.

Κατά την 61η ολομέλεια της 19ης Δεκεμβρίου 2000, η Επιτροπή κάλεσε τη συμβουλευτική επιτροπή να αποφανθεί σχετικά με την ύπαρξη, στα διάφορα κράτη μέλη, δυσκολιών παρόμοιων με εκείνες που περιγράφονται στα έγγραφα, καθώς και σχετικά με την ενδεχόμενη τροποποίηση της οδηγίας 92/58/ΕΟΚ του Συμβουλίου.

Τονίζοντας την ανάγκη για μια πιο συστηματική συγκέντρωση στοιχείων σχετικά με την ύπαρξη προβλημάτων προβολής και/ή κατανόησης της σήμανσης, η επιτροπή δεν θεωρεί την αναθεώρηση της οδηγίας 92/58/ΕΟΚ ως θέμα προτεραιότητας.

2.2.6. Γνώμη της επιτροπής για το σχέδιο προγράμματος εργασιών του οργανισμού του Μπιλμπάο για το έτος 2001

Όπως προβλέπεται στον κανονισμό για την ίδρυση του οργανισμού του Μπιλμπάο, η επιτροπή εξέτασε, πριν από την υποβολή του στο διοικητικό συμβούλιο του οργανισμού, το σχέδιο του προγράμματος εργασιών του οργανισμού το οποίο είχε καταρτίσει ο διευθυντής του οργανισμού.

Η συνάντηση της επιτροπής, που προβλέπεται για τις 22 Νοεμβρίου, αναβλήθηκε για τις 19 Δεκεμβρίου 2000. Καθώς ο οργανισμός όρισε τη συνάντηση του διοικητικού του συμβουλίου για τις 29 Νοεμβρίου 2000 και δεν μπορούσε να την καθυστερήσει, έγινε δεκτό κατ' εξαίρεση οι εκπρόσωποι κάθε ομάδας ενδιαφέροντος να γνωστοποιήσουν στον οργανισμό τα σχόλια της ομάδας τους και τα σχόλια αυτά να τεθούν στη διάθεση του συνόλου των μελών στη συνάντηση της επιτροπής το Δεκέμβριο.

Οι θέσεις που εκφράστηκαν από τις ομάδες συμφερόντων, παρουσία του διευθυντή του οργανισμού κατά την 61η ολομέλεια της επιτροπής στις 19 Δεκεμβρίου 2000, μπορούν να συνοψισθούν ως εξής:

Κατά την ανάγνωση του προγράμματος για το 2001, οι ομάδες «κυβερνήσεις» και «εργοδότες» διαπιστώνουν το φιλόδοξο χαρακτήρα του υποβαλλόμενου προγράμματος, κάτι που ενέχει τον κίνδυνο έλλειψης συνοχής μεταξύ των στόχων. Θα πρέπει να γίνουν καλύτερα γνωστές οι δραστηριότητες του οργανισμού και να εξακριβωθεί η τήρηση της αποστολής που του ανατέθηκε καθώς και η δυνατότητα της αποτελεσματικής χρήσης των πορισμάτων των δραστηριοτήτων του. Η κυβερνητική αντιπροσωπεία υπενθυμίζει το στόχο μιας πρότασης τροποποίησης του κανονισμού περί ίδρυσης του οργανισμού, που υποβλήθηκε από την Επιτροπή.

Από την πλευρά της η ομάδα «εργαζόμενοι», αναγνωρίζοντας το ρόλο του οργανισμού ως προμηθευτή πληροφοριών, εκφράζει σειρά κριτικών, κυρίως όσον αφορά το γεγονός ότι η πρακτική της τριμερούς συμμετοχής και η προστιθέμενη ευρωπαϊκή αξία παραμένουν ακόμη ανεπαρκείς και ότι διέπονται από μια πολύ αδύναμη στρατηγική αποφασιστικότητας, εντοπισμού και ενίσχυσης των ομάδων των χρηστών. Πρέπει να καταβληθεί κάθε δυνατή προσπάθεια ώστε να ενισχυθεί τόσο η τριμερής επιρροή στη διαχείριση των σχεδίων του οργανισμού όσο και ο γενικός χαρακτήρας του οργανισμού, ώστε να μπορέσει να εμπλουτίσει το περιεχόμενο των πληροφοριών που παράγονται. Στο πλαίσιο αυτό η ομάδα «εργαζόμενοι» ελπίζει ότι ο οργανισμός θα μπορέσει να διαδραματίσει ένα ρόλο ενίσχυσης του κοινωνικού διαλόγου.

2.3. Λειτουργικές διαδικασίες

2.3.1. Πρόγραμμα εργασίας για το 2001

έγγραφο 1180/1/00

Κατά τη συνάντηση της 19ης Δεκεμβρίου 2000, η επιτροπή ενέκρινε το πρόγραμμα εργασίας της για το 2001, που επεκτείνει κατά ένα έτος το τετραετές κατευθυντήριο πρόγραμμά της.

3. ΔΡΑΣΤΗΡΙΟΤΗΤΕΣ ΤΩΝ ΟΜΑΔΩΝ/ΔΟΜΗ ΣΤΑ ΤΕΛΗ ΤΟΥ ΕΤΟΥΣ

3.1. Ομάδες εργασίας που λειτουργούσαν το 2000 και συνεχίζουν τις εργασίες τους το 2001

3.1.1. Προγραμματισμός

Η ομάδα προγραμματισμού πραγματοποίησε 3 συνεδριάσεις το 2000 για την προετοιμασία των νέων εντολών και την οργάνωση και την παρακολούθηση των εργασιών των ομάδων.

3.1.2. Τυποποίηση

Οι εργασίες της ομάδας αυτής έχουν διαρκή χαρακτήρα. Η επιτροπή δίνει εντολή στην παραπάνω ομάδα να μελετήσει τις εντολές τυποποίησης καθώς υποβάλλονται από την Ευρωπαϊκή Επιτροπή. Η ομάδα ασχολείται επίσης με προβλήματα γενικής φύσης σχετικά με την υγεία και την ασφάλεια στην εργασία στο πλαίσιο της τυποποίησης.

Το 2000 η ομάδα συνεδρίασε 2 φορές και συζήτησε 10 σχέδια εντολών στην ΕΚΝ/CENELEC/ETSI. Δύο σχέδια γνώμης σχετικά με τα σχέδια εντολής που συζητήθηκαν (βλ. σημεία 0 και 2.2.3) υποβλήθηκαν στη συμβουλευτική επιτροπή και εγκρίθηκαν, αντίστοιχα, στις 18 Μαΐου και στις 19 Δεκεμβρίου 2000.

3.1.3. Καθορισμός επιπέδων έκθεσης

Η γνώμη της ομάδας αυτής ζητείται για τις προτεραιότητες που πρέπει να τεθούν σε σχετικά με τις ουσίες για τις οποίες πρέπει να καθορίζονται τα επίπεδα επαγγελματικής έκθεσης. Η ομάδα παρακολουθεί τις εργασίες της επιστημονικής επιτροπής σε θέματα οριακών τιμών επαγγελματικής έκθεσης (σημείο 4.3) και προετοιμάζει τις γνώμες της επιτροπής για τις προτάσεις της Ευρωπαϊκής Επιτροπής σχετικά με τον καθορισμό επιπέδων έκθεσης στο χώρο εργασίας. Η ομάδα υποβάλει έκθεση προόδου για τις εργασίες της κατά τις συνεδριάσεις της επιτροπής.

Η ομάδα συνεδρίασε τρεις φορές το 2000 και εκπόνησε σχέδιο γνώμης σχετικά με σχέδιο πρότασης οδηγίας της Ευρωπαϊκής Επιτροπής για την κατάρτιση ενός πρώτου καταλόγου ενδεικτικών οριακών τιμών επαγγελματικής έκθεσης κατ' εφαρμογή της οδηγίας 98/24/ΕΚ του Συμβουλίου για την προστασία της υγείας και την ασφάλεια των εργαζομένων που εκτίθενται σε χημικούς παράγοντες στο χώρο εργασίας. Οι εργασίες βρίσκονται σε προχωρημένο στάδιο και προβλέπεται να ολοκληρωθούν το 2001.

3.1.4. Πολυεπιστημονικές υπηρεσίες προστασίας και πρόληψης / Ιατρική επίβλεψη των εργαζομένων

Η εντολή της ομάδας αυτή, που αποτελείται από την ένωση δύο ομάδων που προϋπήρχαν, επιβεβαιώθηκε το Νοέμβριο του 1996.

Σκοπός αυτής της ομάδας είναι να εξετάσει τα προβλήματα που διαπιστώθηκαν και τα πορίσματα που συγκεντρώθηκαν από τη λειτουργία των διεπιστημονικών υπηρεσιών προστασίας και πρόληψης για τους μισθωτούς όλων των τομέων, όλων των κλάδων και όλων των επιχειρήσεων, δημόσιων ή ιδιωτικών.

Σκοπός αυτής της ομάδας είναι επίσης να αναλύσει τον τρόπο παρακολούθησης της υγείας των εργαζομένων στα διάφορα κράτη μέλη.

Το 2000, μια συντακτική ομάδα αποτελούμενη από έναν εκπρόσωπο από κάθε ομάδα ενδιαφέροντος συναντήθηκε δύο φορές και συνέχισε τις εργασίες της πάνω σε ένα σχέδιο γνώμης που υποβλήθηκε στη συμβουλευτική επιτροπή κατά την 59η ολομέλειά της, για το οποίο ζητήθηκε αναθεώρηση. Αναθεωρημένο κείμενο υποβλήθηκε στο εντωμεταξύ στην επιτροπή κατά τη διάρκεια της 60ης ολομέλειας στις 18 Μαΐου 2000. Λόγω επιφυλάξεων που εξέφρασαν όλες οι ομάδες ενδιαφέροντος, το κείμενο ανατέθηκε σε ομάδα εργασίας.

Η ομάδα θα συνεχίσει τις εργασίες της το 2001.

3.1.5. Πρόληψη της βίας στο χώρο εργασίας

Αυτή η ομάδα, που δημιουργήθηκε στις 29.10.97, συνεδρίασε μία φορά το 2000. Το καθήκον της είναι να προετοιμάζει γνώμη της επιτροπής σχετικά με τις προτάσεις συστάσεων που υποβάλλει η Επιτροπή καθώς και με όλες τις ενέργειες που μπορεί να αποδειχθούν αναγκαίες σε ευρωπαϊκό επίπεδο. Φαίνεται ότι η βία αποτελεί ένα αυξανόμενο πρόβλημα το οποίο όμως αποκρύπτεται και υποτιμάται και υπάρχει έλλειψη αξιόπιστων στατιστικών σχετικά με αυτό. Για τη σύνταξη του σχεδίου γνώμης, τα μέλη της ομάδας συγκεντρώνουν τις μελέτες και τις ορθές πρακτικές που αφορούν αυτό το θέμα.

Η ομάδα θα συνεχίσει τις εργασίες της το 2001.

3.1.6. Κατευθυντήριες γραμμές σχετικά με τις χημικές ουσίες

Δημιουργημένη στις 6 Μαΐου 1999, η ομάδα αυτή είναι επιφορτισμένη με τη σύνταξη, υπόψη της συμβουλευτικής επιτροπής, μιας γνώμης σχετικά με έγγραφο προσανατολισμού όσον αφορά τα θέματα που περιέχονται στα άρθρα 3, 4, 5 και 6 και στο παράρτημα II, σημείο 1, της οδηγίας 98/24/ΕΚ του Συμβουλίου της 7ης Απριλίου 1998 σχετικά με την προστασία της υγείας και της ασφάλειας των εργαζομένων έναντι κινδύνων που συνδέονται με χημικές ουσίες στο χώρο εργασίας.

Αυτή η ομάδα δεν συνεδρίασε κατά το 2000.

3.1.7. «Έκθεση σχετικά με τον ευρωπαϊκό οργανισμό για την ασφάλεια και την προστασία της υγείας στην εργασία»:

H ομάδα που συγκροτήθηκε το Μάιο του 1999 συνεδρίασε μία φορά το 2000. Εντολή αυτής της ομάδας είναι να προετοιμάσει γνώμη της επιτροπής σχετικά με την έκθεση που πρέπει να συντάξει η Ευρωπαϊκή Επιτροπή. αυτή η γνώμη πρέπει να συνοδεύεται από πρόταση για την αναθεώρηση του κανονισμού σχετικά με τη δημιουργία του ευρωπαϊκού οργανισμού για την ασφάλεια και την υγεία στην εργασία.

Η ομάδα θα συνεχίσει τις εργασίες της το 2001.

3.1.8. Μυοσκελετικές διαταραχές

Εντολή αυτής της ομάδας, που δημιουργήθηκε στις 6 Μαΐου 1999 είναι να προετοιμάσει γνώμη της επιτροπής σχετικά με τις πιθανές κοινοτικές ενέργειες για την πρόληψη των μυοσκελετικών διαταραχών κατά την εργασία.

Αυτή η ομάδα συνεδρίασε μία φορά το 2000. Οι εργασίες βρίσκονται σε προχωρημένο στάδιο και προβλέπεται να ολοκληρωθούν το 2001.

3.2. Δημιουργία ομάδων εργασίας το 2000

Η επιτροπή δημιούργησε 5 ομάδες εργασίας και ενέκρινε την εντολή τους.

3.2.1. Τηλεργασία (έγγραφο 0905/99)

Η ομάδα αυτή, που δημιουργήθηκε στις 18 Μαΐου 2000, έχει ως εντολή την προετοιμασία γνώμης της συμβουλευτικής επιτροπής σχετικά με μια ενδεχόμενη κοινοτική δράση σχετικά με ζητήματα υγείας και ασφάλειας που συνδέονται με την τηλεργασία.

3.2.2. Επαγγελματικές ασθένειες (έγγραφο 0858/00)

Η ομάδα αυτή, που δημιουργήθηκε στις 18 Μαΐου 2000, έχει ως εντολή να προετοιμάσει γνώμη της συμβουλευτικής επιτροπής σχετικά με τις προτάσεις της Επιτροπής όσον αφορά την ενημέρωση του «Ευρωπαϊκού καταλόγου επαγγελματικών ασθενειών» (παράρτημα I της σύστασης 90/326/ΕΟΚ της Επιτροπής).

3.2.3. ATEX (έγγραφο 3453/00)

Η ομάδα αυτή, που δημιουργήθηκε στις 19 Δεκεμβρίου 2000, έχει ως εντολή την επικούρηση της Επιτροπής στις εργασίες της προετοιμασίας οδηγού ορθής πρακτικής που θα επιτρέψει στον εργοδότη την επεξεργασία του εγγράφου «έγγραφο σχετικά με την προστασία από τις εκρήξεις» σύμφωνα με το άρθρο 8 της οδηγίας 1999/92/ΕΟΚ «ATEX». Αυτές οι προκαταρκτικές και προπαρασκευαστικές εργασίες θα αναληφθούν μέσω πρόσκλησης υποβολής αιτήσεων. Για το λόγο αυτό, η ομάδα θα συναντηθεί με την Επιτροπή και τον συμβαλλόμενο στις αρχές των εργασιών και κατά την παρουσίαση της ενδιάμεσης και τελικής έκθεσης για την υποβολή της στη συμβουλευτική επιτροπή. Κατά τη διάρκεια των εργασιών και για την παρακολούθηση της εξέλιξής τους, η ομάδα θα ορίσει μια εξαμελή ομάδα περιορισμένης σύνθεσης με τίτλο «τριμερής επιτροπή σύνδεσης». Αυτή η ομάδα περιορισμένης σύνθεσης θα συναντηθεί ανάλογα με τις ανάγκες που θα προκύψουν και, βάσει ρητρών που έχουν καθοριστεί στη σύμβαση, θα μπορεί να υποβάλει προτάσεις στην Επιτροπή προκειμένου ο συμβαλλόμενος να συνεχίσει ορθά τις εργασίες που έχει αναλάβει.

3.3. Διάλυση ομάδων εργασίας

Η επιτροπή αποφάσισε να καταργήσει τρεις ομάδες που ολοκλήρωσαν τις εργασίες τους.

3.3.1. Συστήματα διαχείρισης

Δημιουργημένη τον Οκτώβριο του 1997, η ομάδα αυτή είχε ως εντολή την παροχή συμβουλών και βοήθειας στην Επιτροπή στην επεξεργασία οδηγών σχετικά με το σύστημα διαχείρισης της υγείας και της ασφάλειας στην εργασία και τη διατύπωση συστάσεων σχετικά με την εφαρμογή τους.

Ένα σχέδιο γνώμης που συνέταξε η ομάδα για την ανάπτυξη συστημάτων διαχείρισης της υγείας και της ασφάλειας στην εργασία, καθώς και ένα σχέδιο «ευρωπαϊκών κατευθυντήριων γραμμών για την επιτυχημένη διοργάνωση της προστασίας της υγείας των εργαζομένων στην εργασία», εγκρίθηκαν κατά την 59η συνάντηση της επιτροπής (27 Οκτωβρίου 1999) ύστερα από ορισμένες τροποποιήσεις όσον αφορά τη διατύπωση που εισήχθησαν κατά τη διάρκεια της συνάντησης. Καθώς το τελικό κείμενο της γνώμης (έγγραφο 0510/4/99) απεστάλη στα μέλη της επιτροπής στις 13 Απριλίου 2000, η ομάδα διαλύθηκε επίσημα στις 18 Μαΐου 2000.

3.3.2. Αμίαντος :

Η επιτροπή δημιούργησε στις 6 Μαΐου 1999, την ομάδα εργασίας «Αμίαντος», που είχε ως εντολή την προετοιμασία γνώμης της συμβουλευτικής επιτροπής σχετικά με μια πρόταση οδηγίας του Συμβουλίου που τροποποιεί την οδηγία 83/477/ΕΟΚ σχετικά με την προστασία των εργαζομένων έναντι κινδύνων που συνδέονται με τον αμίαντο.

Η Επιτροπή διαβίβασε στις 9 Μαρτίου 2000 σχέδιο πρότασης για την τροποποίηση της οδηγίας στα μέλη της ομάδας «αμίαντος». Η ομάδα συνήλθε δύο φορές (22 Μαΐου και 4 Οκτωβρίου 2000) και κατέληξε σε ένα σχέδιο γνώμης που προτάθηκε στη συμβουλευτική επιτροπή κατά τη διάρκεια της 61ης ολομέλειας στις 19 Δεκεμβρίου 2000.

Ύστερα από τη συζήτηση και από τις επιφυλάξεις που εκφράστηκαν κατά τη συνεδρίαση από όλες τις ομάδες ενδιαφέροντος όσον αφορά το σχέδιο, σημειώθηκαν από την Επιτροπή κοινά σημεία - ως βάση γενικής σύγκλισης - εν όψει της ολοκλήρωσης του σχεδίου πρότασης. Κατά συνέπεια, η ομάδα διαλύθηκε στις 19 Δεκεμβρίου 2000.

3.3.3. Αναδιάρθρωση των επιτροπών :

Αυτή η ομάδα, που δημιουργήθηκε το Μάιο του 1999, συνεδρίασε μία φορά το 2000. Ως αποτέλεσμα των εργασιών της, η ομάδα υπέβαλε στην επιτροπή σχέδιο γνώμης (σημείο 2.2.4) για το έγγραφο 1246/00 που είχε συντάξει η Ευρωπαϊκή Επιτροπή. Ύστερα από την έγκριση της γνώμης από την επιτροπή, η ομάδα διαλύθηκε στις 19 Δεκεμβρίου 2000.

4. ΣΥΝΕΡΓΑΣΙΑ ΜΕ ΑΛΛΟΥΣ ΟΡΓΑΝΙΣΜΟΥΣ

4.1. Μόνιμο Όργανο

Το Μόνιμο Όργανο για την Ασφάλεια και την Υγιεινή στα Ανθρακωρυχεία και στις άλλες Εξορυκτικές Βιομηχανίες έχει ως κύρια αποστολή να παρακολουθεί την εξέλιξη της ασφάλειας και της υγιεινής στις εξορυκτικές βιομηχανίες, να υποβάλλει στις κυβερνήσεις των κρατών μελών πρακτικές προτάσεις βελτίωσης στο χώρο εργασίας και να προωθεί την ανταλλαγή χρήσιμων πληροφοριών.

Από το 1994 εκπρόσωποι του Μόνιμου Οργάνου συμμετέχουν στις συνεδριάσεις της επιτροπής ως παρατηρητές. Ομοίως, εκπρόσωποι της επιτροπής προσκαλούνται στις συνεδριάσεις ολομέλειας του Μόνιμου Οργάνου (δύο παρατηρητές ανά ομάδα συμφερόντων). Η διαδικασία αυτή εγγυάται καλύτερη ροή των πληροφοριών ανάμεσα στα δύο όργανα. Η εμπειρία που έχει αποκτηθεί μέχρι σήμερα αποκαλύπτει κοινά σημεία, αλλά ενισχύεται η εντύπωση ότι έχουν διαφορετικές αντιλήψεις. Το Μόνιμο Όργανο είναι ουσιαστικά ένα τεχνικό όργανο το οποίο ασχολείται με προβλήματα ασφάλειας που αντιμετωπίζουν ειδικά οι εξορυκτικές βιομηχανίες. Οι συγκεκριμένες τεχνικές πλευρές έχουν πρωτεύουσα θέση στις εργασίες του οργάνου αυτού ενώ η συμβουλευτική επιτροπή είναι επίσης αρμόδια να συζητά τα θεμελιώδη θέματα ασφάλειας και προστασίας της υγείας στο χώρο εργασίας.

4.2. Επιτροπή ανώτερων επιθεωρητών εργασίας

Η επιτροπή ανώτερων επιθεωρητών εργασίας, που ιδρύθηκε από την Ευρωπαϊκή Επιτροπή με την απόφαση 95/319/ΕΚ της 12ης Ιουλίου 1995, αποτελείται από δύο μέλη-εκπροσώπους των υπηρεσιών επιθεώρησης εργασίας από κάθε κράτος μέλος με πρόεδρο εκπρόσωπο της Ευρωπαϊκής Επιτροπής.

Η επιτροπή αυτή υποβάλλει ετήσια έκθεση στην Ευρωπαϊκή Επιτροπή σχετικά με τις δραστηριότητές της και κυρίως σχετικά με κάθε πρόβλημα που συνδέεται με την εφαρμογή ή τον έλεγχο της εκτέλεσης του παράγωγου κοινοτικού δικαίου για την υγεία και την ασφάλεια στο χώρο εργασίας. Η Ευρωπαϊκή Επιτροπή διαβιβάζει την έκθεση αυτή στο Συμβούλιο, στο Ευρωπαϊκό Κοινοβούλιο, στην Οικονομική και Κοινωνική Επιτροπή και στη συμβουλευτική επιτροπή για την Ασφάλεια, την Υγιεινή και την Προστασία της Υγείας στο χώρο εργασίας.

4.3. Επιστημονική επιτροπή για τα όρια επαγγελματικής έκθεσης σε χημικούς παράγοντες

Αυτή η επιστημονική επιτροπή, η οποία ιδρύθηκε ύστερα από αίτημα του Συμβουλίου με την απόφαση 95/320/ΕΚ της Ευρωπαϊκής Επιτροπής της 12ης Ιουλίου 1995, είναι επιφορτισμένη να μελετά τις επιδράσεις των χημικών παραγόντων στην υγεία των εργαζομένων κατά την εργασία. Οι εργασίες της παρακολουθούνται από τη συμβουλευτική επιτροπή και συγκεκριμένα από την ομάδα εργασίας «Καθιέρωση επιπέδων έκθεσης» στο πλαίσιο της προετοιμασίας των γνωμών της επί των σχεδίων προτάσεων οδηγιών της Ευρωπαϊκής Επιτροπής για την έκδοση οριακών τιμών επαγγελματικής έκθεσης στο πλαίσιο της οδηγίας του Συμβουλίου 98/24/ΕΚ.

4.4. Κοινωνικοί εταίροι

Ένας εκπρόσωπος της Ευρωπαϊκής Συνομοσπονδίας Συνδικαλιστικών Οργανώσεων (CES) και ένα μέλος της Ένωσης Συνομοσπονδιών Βιομηχανίας και Εργοδοτών της Ευρώπης (UNICE) καλούνται να παρευρίσκονται στις συνεδριάσεις της επιτροπής.

4.5. Τεχνικό συνδικαλιστικό γραφείο

To ευρωπαϊκό τεχνικό συνδικαλιστικό γραφείο για την υγεία και την ασφάλεια (BTS) δημιουργήθηκε το 1989 από την CES, για να μπορεί να παρακολουθεί στενά την εξέλιξη των τεχνικών εργασιών των οργανισμών τυποποίησης. Το BTS, που δημιουργήθηκε με την υποστήριξη του Ευρωπαϊκού Κοινοβουλίου το οποίο ενέγραψε κονδύλιο στον προϋπολογισμό του 1989, υπέγραψε το ίδιο έτος πολυετή σύμβαση με την Ευρωπαϊκή Επιτροπή. Το BTS εκπονεί μελέτες και παρέχει πληροφορίες σε άμεση σχέση με τις εργασίες εναρμόνισης και ευρωπαϊκής τυποποίησης στον τομέα της ασφάλειας και της υγείας στο χώρο εργασίας και με την ομάδα εργασίας «Τυποποίηση» της επιτροπής. Ένας εκπρόσωπος του BTS καλείται να παρευρίσκεται στις συνεδριάσεις της επιτροπής.

4.6. Διεθνές Γραφείο Εργασίας

Εκπρόσωπος του ΔΓΕ καλείται να παρευρίσκεται στις συνεδριάσεις της επιτροπής.

4.7. Ευρωπαϊκό Ίδρυμα

Ένας εκπρόσωπος του Ευρωπαϊκού Ιδρύματος για τη Βελτίωση των Συνθηκών Διαβίωσης προσκαλείται στις συνεδριάσεις της επιτροπής όπου παρουσιάζει, μεταξύ άλλων, το πρόγραμμα εργασίας του Ιδρύματος.

4.8. Ευρωπαϊκός Οργανισμός του Μπιλμπάο

Ο Οργανισμός αυτός, σύμφωνα με την απόφαση για την ίδρυσή του, υποβάλλει στην επιτροπή το ετήσιο πρόγραμμα εργασίας του και την ετήσια έκθεσή του.

ΠΑΡΑΡΤΗΜΑ Α. :

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

ΝΟΜΙΚΗ ΒΑΣΗ

(Απόσπασμα)

Aπόφαση του Συμβουλίου της 27ης Ιουνίου 1974 περί συστάσεως συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας (αποσπάσματα)

«Το Συμβούλιο των Ευρωπαϊκών Κοινοτήτων (...), εκτιμώντας ότι πρέπει να προβλεφθεί ένας μόνιμος οργανισμός επιφορτισμένος να επικουρεί την Επιτροπή στην προετοιμασία και στην πραγματοποίηση των δραστηριοτήτων στους τομείς της ασφάλειας, της υγιεινής και της προστασίας της υγείας στον τόπο της εργασίας και να διευκολύνει τη συνεργασία μεταξύ των εθνικών διοικήσεων και των συνδικαλιστικών οργανώσεων εργαζομένων και εργοδοτών...

ΑΠΟΦΑΣΙΖΕΙ

Άρθρο 1 :

Συνιστάται Συμβουλευτική Επιτροπή για την Ασφάλεια, την Υγιεινή και την Προστασία της Υγείας στον Τόπο Εργασίας, η οποία καλείται στο εξής «επιτροπή».

Άρθρο 2 :

Η επιτροπή είναι επιφορτισμένη να επικουρεί την Επιτροπή στην προετοιμασία και την πραγματοποίηση των δραστηριοτήτων στους τομείς της ασφάλειας, της υγιεινής και της προστασίας της υγείας στον τόπο της εργασίας.

Άρθρο 3:

1. Η επιτροπή συντάσσει κάθε χρόνο έκθεση δραστηριοτήτων.

2. Η Επιτροπή διαβιβάζει την έκθεση αυτή στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στη Συμβουλευτική Επιτροπή της Ευρωπαϊκής Κοινότητος Άνθρακος και Χάλυβος.

Άρθρο 4 :

1. Η επιτροπή αποτελείται από (.) τακτικά μέλη, ήτοι για κάθε κράτος μέλος από δύο εκπροσώπους της Κυβερνήσεως, δύο εκπροσώπους των συνδικαλιστικών οργανώσεων των εργαζομένων και δύο εκπροσώπους των συνδικαλιστικών οργανώσεων των εργοδοτών.

2. Για κάθε ένα από τα τακτικά μέλη διορίζεται ένα αναπληρωματικό μέλος. (....)

3. Τα τακτικά και τα αναπληρωματικά μέλη της επιτροπής διορίζονται από το Συμβούλιο που καταβάλλει προσπάθεια, όσον αφορά τους εκπροσώπους των συνδικαλιστικών οργανώσεων εργαζομένων και εργοδοτών, να επιτύχει στη σύνθεση της επιτροπής δίκαιη εκπροσώπηση των διαφόρων ενδιαφερομένων τομέων της οικονομίας.

4. Ο κατάλογος των τακτικών και των αναπληρωματικών μελών δημοσιεύεται από το Συμβούλιο στην Επίσημη Εφημερίδα των Ευρωπαϊκών Κοινοτήτων για ενημέρωση.

Άρθρο 5 :

1. Η διάρκεια της θητείας των τακτικών και των αναπληρωματικών μελών είναι τρία έτη και είναι ανανεώσιμη.

Άρθρο 6:

1. Η προεδρία της επιτροπής ασκείται από μέλος της Επιτροπής ή, σε περίπτωση κωλύματος και εκτάκτως, από υπάλληλο της Επιτροπής διοριζόμενο από αυτήν. Ο πρόεδρος δεν ψηφίζει.

2. Η επιτροπή συνέρχεται κατόπιν συγκλήσεως του προέδρου της, είτε κατόπιν πρωτοβουλίας του ιδίου είτε κατόπιν αιτήσεως του ενός τρίτου τουλάχιστον των μελών.

4. Η επιτροπή δύναται να συνιστά ομάδες εργασίας που προεδρεύονται από μέλος της επιτροπής. Οι ομάδες αυτές υποβάλλουν τα αποτελέσματα των εργασιών τους υπό μορφή εκθέσεων κατά τη διάρκεια συνεδριάσεως της επιτροπής.

5. Οι εκπρόσωποι των ενδιαφερομένων υπηρεσιών της Επιτροπής συμμετέχουν στις συνεδριάσεις της επιτροπής και των ομάδων εργασίας. Οι υπηρεσίες της Επιτροπής καλύπτουν τις ανάγκες της γραμματείας της επιτροπής και των ομάδων εργασίας.

Άρθρο 7 :

1. Η επιτροπή αποφαίνεται έγκυρα, όταν είναι παρόντα τα δύο τρίτα των μελών της.

Άρθρο 8 :

Η επιτροπή καταρτίζει τον εσωτερικό κανονισμό της, ο οποίος αρχίζει να ισχύει κατόπιν εγκρίσεως από το Συμβούλιο με γνώμη της Επιτροπής.

ΠΑΡΑΡΤΗΜΑ Β :

B1 - ΣΥΝΘΕΣΗ ΤΗΣ ΕΠΙΤΡΟΠΗΣ ΤΟ 2000

Περίοδος 1997-2000

I. ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

α) Τακτικά μέλη

>ΘΕΣΗ ΠIΝΑΚΑ>

β) Αναπληρωματικά μέλη

>ΘΕΣΗ ΠIΝΑΚΑ>

II. ΕΚΠΡΟΣΩΠΟΙ ΣΥΝΔΙΚΑΛΙΣΤΙΚΩΝ ΟΡΓΑΝΩΣΕΩΝ

α) Τακτικά μέλη

>ΘΕΣΗ ΠIΝΑΚΑ>

β) Αναπληρωματικά μέλη

>ΘΕΣΗ ΠIΝΑΚΑ>

III. ΕΚΠΡΟΣΩΠΟΙ ΕΡΓΟΔΟΤΙΚΩΝ ΟΡΓΑΝΩΣΕΩΝ

α) Τακτικά μέλη

>ΘΕΣΗ ΠIΝΑΚΑ>

β) Αναπληρωματικά μέλη

>ΘΕΣΗ ΠIΝΑΚΑ>

B2 - ΣΥΝΘΕΣΗ ΤΗΣ ΕΠΙΤΡΟΠΗΣ ΤΟ 2000

Περίοδος 2000-2003

I. ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

α) Τακτικά μέλη

>ΘΕΣΗ ΠIΝΑΚΑ>

β) Αναπληρωματικά μέλη

>ΘΕΣΗ ΠIΝΑΚΑ>

II. ΕΚΠΡΟΣΩΠΟΙ ΤΩΝ ΣΥΝΔΙΚΑΛΙΣΤΙΚΩΝ ΟΡΓΑΝΩΣΕΩΝ

α) Τακτικά μέλη

>ΘΕΣΗ ΠIΝΑΚΑ>

β) Αναπληρωματικά μέλη

>ΘΕΣΗ ΠIΝΑΚΑ>

III. REPRΙSENTANTS DES ORGANISATIONS DES EMPLOYEURS

α) Τακτικά μέλη

>ΘΕΣΗ ΠIΝΑΚΑ>

β) Αναπληρωματικά μέλη

>ΘΕΣΗ ΠIΝΑΚΑ>

ΠΑΡΑΡΤΗΜΑ Γ

ΟΜΑΔΑ ΕΡΓΑΣΙΑΣ 2000

ΠΡΟΓΡΑΜΜΑΤΙΣΜΟΣ

Πρόεδρος : : Κ. Marc BOISNEL (κυβερνητικοί εκπρόσωποι)

κ. BOISNEL Αντιπρόεδρος : : Κ. Herman FONCK (Εργαζ.)

Εισηγητής : : Κ. Torben JEPSEN (Eργοδ.)

>ΘΕΣΗ ΠIΝΑΚΑ>

32268 - A. LOMMEL - Τηλ. 32781

ΚΑΘΟΡΙΣΜΟΣ ΕΠΙΠΕΔΩΝ ΕΚΘΕΣΗΣ

Πρόεδρος : : κ. Dirk STEEN (Κυβερν. Εκπρ.)

κ. BOISNEL Αντιπρόεδρος : : Κ. Torben JEPSEN (Eργοδ.)

Εισηγητής : : M. Marcel WILDERS (εργαζ.)

>ΘΕΣΗ ΠIΝΑΚΑ>

33747 - A. LOMMEL - Τηλ. 32260

ΤΥΠΟΠΟΙΗΣΗ

Πρόεδρος : : κ. Franco GIUSTI (Eργοδ.)

κ. BOISNEL Αντιπρόεδρος : : M.J.I.H OH (GOUV)

Εισηγητής : : Θα διοριστεί

>ΘΕΣΗ ΠIΝΑΚΑ>

Άλλοι εμπειρογνώμονες:

M. B.J MERTENS / EKNELEC

M. Andrι PLISSART, EKN

M. Andrι PIRLET, EKN

M. Werner STERK, Ευρωπαϊκή Επιτροπή - ΓΔ III Βρυξέλλες

Αρμόδιος υπάλληλος : Δρ. LOMMEL - τηλ. 33871

BIA ΣΤΗΝ ΕΡΓΑΣΙΑ

Πρόεδρος : Mme Anne GIBSON (εργαζ.)

κ. BOISNEL Αντιπρόεδρος : κ. Ηλίας ΤΣΑΜΟΥΣΟΠΟΥΛΟΣ (Εργοδ.)

Εισηγητής : κα Giovanna ROCCA-ERCOLI (Κυβ.)

>ΘΕΣΗ ΠIΝΑΚΑ>

Αρμόδιος υπάλληλος : Δρ. ALVAREZ - τηλ. 34547

ΠΟΛΥΕΠΙΣΤΗΜΟΝΙΚΕΣ ΥΠΗΡΕΣΙΕΣ ΚΑΙ ΙΑΤΡΙΚΗ ΕΠΙΒΛΕΨΗ :

ΟΜΑΔΑ ΣΥΝΤΑΞΗΣ

>ΘΕΣΗ ΠIΝΑΚΑ>

Αρμόδιοι υπάλληλοι : Δρ. ALVAREZ - Τηλ. 34547 και Δρ. AresinI - Τηλ. 32260

αμιαντοσ :

Πρόεδρος : : Κ. Angel CARCOBA (εργαζ.)

Αντιπρόεδρος : Θα διοριστεί

Εισηγητής : : Κ. Patrick LEVY (εργοδ.)

>ΘΕΣΗ ΠIΝΑΚΑ>

Αρμόδιος υπάλληλος : Δρ. ARESINI - τηλ. 32260

ΜΥΟΣΚΕΛΕΤΙΚΕΣ ΔΙΑΤΑΡΑΧΕΣ :

Πρόεδρος : : Κ. Patrick LEVY (εργοδ.)

κ. BOISNEL Αντιπρόεδρος : : Κα Fiona MURIE (εργαζ.)

Εισηγητής : : Κ. Malcolm DARVILL (κυβ.)

>ΘΕΣΗ ΠIΝΑΚΑ>

Αρμόδιος υπάλληλος : Δρ. ALVAREZ - τηλ. 34547

«ΕΚΘΕΣΗ ΣΧΕΤΙΚΆ ΜΕ ΤΟΝ ΕΥΡΩΠΑΪΚΟ ΟΡΓΑΝΙΣΜΟ ΓΙΑ ΤΗΝ ΑΣΦΑΛΕΙΑ ΚΑΙ ΤΗΝ ΠΡΟΣΤΑΣΙΑ ΤΗΣ ΥΓΕΙΑΣ ΣΤΗΝ ΕΡΓΑΣΙΑ»:

Πρόεδρος : : κ. Marc BOISNEL (κυβέρν.)

κ. BOISNEL Αντιπρόεδρος : : κ. Tony BRISCOE (εργοδ.)

Εισηγητής : : κ. Jan Toft RASMUSSEN (εργαζ.)

>ΘΕΣΗ ΠIΝΑΚΑ>

Αρμόδιος υπάλληλος : Δρ. ROTHER - τηλ. 32268

ΚΑΤΕΥΘΥΝΤΗΡΙΕΣ ΓΡΑΜΜΕΣ ΣΧΕΤΙΚΑ ΜΕ ΤΟΥΣ ΧΗΜΙΚΟΥΣ ΠΑΡΑΓΟΝΤΕΣ :

Πρόεδρος : : Θα διοριστεί

κ. BOISNEL Αντιπρόεδρος : : Θα διοριστεί

Εισηγητής : : M. LEVY (εργοδ.)

>ΘΕΣΗ ΠIΝΑΚΑ>

Αρμόδιος υπάλληλος : Δρ. ΑΓΓΕΛΙΔΗΣ - τηλ. 33747

ΑΝΑΔΙΑΡΘΡΩΣΗ ΤΩΝ ΕΠΙΤΡΟΠΩΝ :

Πρόεδρος : : κ. Marc BOISNEL (κυβέρν.)

Αντιπρόεδρος : Κ. Herman FONCK (Εργαζ.)

Εισηγητής : : Κ. Torben JEPSEN (Eργοδ.)

>ΘΕΣΗ ΠIΝΑΚΑ>

Αρμόδιοι υπάλληλοι : E. ROTHER - τηλ. 32268 - A. LOMMEL - Τηλ. 33871

ΠΑΡΑΡΤΗΜΑ Δ

ΧΡΟΝΟΔΙΑΓΡΑΜΜΑ 2000

>ΘΕΣΗ ΠIΝΑΚΑ>